### Pressekontakt:

### Puk Bering

Honeywell Industrial Safety

Puk.Bering@Honeywell.com

**Honeywells Skærefaste Vertigo Check & Go-Handsker Tager Styrke Og Komfort Til Nye Højder**

**ROISSY, Frankrig, 16 august 2016 —** Honeywell **(NYSE: HON)** annoncerede i dag lanceringen af en ny serie af ekstremt stærke, skærefaste letvægtshandsker til arbejdere i automobil-, vedligeholdelses-, logistik- og forsyningsindustrien samt industrien for genanvendelse af papir og glas. Virksomhedens nye Vertigo Check & Go-handsker kombinerer højtydende polyethylenfibermateriale (HPPE) med et højst synligt talgenkendelsessystem for at levere den bedste ydeevne, sikkerhed, komfort og slidstyrke.

De nye Vertigo Check & Go-handsker er designet specielt til at assistere HSE manager i at sikre, at deres medarbejdere bærer korrekt beskyttelsesudstyr på deres individuelle risikoniveau for skæreskader. Handsker er således forstærkede med Honeywells innovative Spectra®-fibre, der er et af de stærkeste og letteste menneskeskabte fibermaterialer i verden, som typisk anvendes til fremstillet af højtydende fiskeline og skudsikker panser.

Serien inkluderer de nye, sorte Spectra® Vertigo-handsker, som er blevet lanceret specielt til beskidte miljøer. Denne handsketype imødekommer en stigende efterspørgsel på skærefaste handsker i mørke fibermaterialer med skærefasthedsniveau 3 og 5, som overholder industristandarden EN388 ved måling af slidstyrke, skærefasthed og stiksikkerhed. Serien af skærefaste Vertigo Check & Go-handsker fås også i hvide fibermaterialer såvel som med polyurethanbelægning (til tørre miljøer) og nitrilbelægning (til våde og olierede miljøer) samt i lange og korte modeller.

 ”Vores bærende princip er at stille handsker til rådighed, der opretholder og forbedrer vore kunders produktivitet”, siger Stephanie Quilliet, Product Manager Lead for General Safety hos Honeywell Industrial Safety. ”Vores undersøgelser har vist, at arbejdere ofte anvender for tunge og ukomfortable handsker, og at det er mere sandsynligt, at handsker i hvide materialer kasseres, så snart de bliver synligt snavsede efter anvendelse i beskidte miljøer. Vores fremragende resultater inden for udvikling af skærefast handsketeknologi og evne til at kombinere denne teknologi med de innovative, sorte Spectra®-fibre har gjort Honeywell i stand til at tilbyde industriarbejdere den komfort og slidstyrke, de behøver, i forbindelse med udførelse af opgaver i udfordrende industrimiljøer”.

Besøg webstedet <http://www.honeywellsafety.com/Nordic> for flere oplysninger om Honeywell Industrial Safety og tilhørende produkter og tjenester.

Honeywell Industrial Safety (HIS), som er en del af Honeywell Automation and Control Solutions, hjælper virksomheder med at håndtere sikkerhedsfaktorer på arbejdspladsen. HIS tilbyder det bredeste sortiment af sikkerhedsprodukter til industrien — lige fra personlige værnemidler, herunder øjenværn, høreværn og hovedværn, til faldsikringsseler og åndedrætsværn, software, førstehjælpsudstyr og systemer til overvågning af giftige og brandfarlige gasudslip, der beskytter medarbejdernes liv — overalt, hvor de er udsat for farer — mens de også beskytter virksomhedernes driftsfunktioner. Honeywell Industrial Safety fører sikkerhedsløsningerne skridtet videre ved at lede overgangen fra punkt-til-punkt-løsninger til netværksforbundne løsninger. Uanset om det gælder systemer til overvågning af gasudslip og personlige værnemidler eller bærbare og forankrede enheder, så giver vores produkter adgang til netværksforbundne sikkerheds- og logistikløsninger, som hjælper vores kunder med at imødekomme nutidens sikkerhedskrav, håndtere risikofaktorer og forbedre produktiviteten. HIS hjælper vores kunder med at træffe bedre beslutninger ved at forbinde sensorer på tværs af virksomhedens driftsfunktioner, hvilket tillader adgang til realtidsdata, der giver et nøjagtigt overblik over alle sikkerhedsfaktorer døgnet rundt.

Honeywell ([www.honeywell.com](http://www.honeywell.com)) er en førende diversificeret teknologi- og produktionsvirksomhed i Fortune 100-klassen, der forsyner kunder over hele verden med rumfartsprodukter og -tjenester, teknologier til kontrol af bygninger, boliger og industri, turboladere og højtydende materialer. Besøg [www.honeywell.com/newsroom](http://www.honeywell.com/newsroom) for at finde flere nyheder og oplysninger om Honeywell.

# # #